Pragtige gerestoureerde wynkelder omskep in 'n tweeslaapkamerhuis omring deur berge, blomme en groen gras. Dis toegerus met als wat jy nodig het. Silwerskoon en modern. Die swembad is baie welkom in die warm gedeelte van die Kaap. Braam was 'n uitstekende gasheer en het ons selfs gewys hoe lyk die pragtige blomme waarmee hulle boer. Dis die perfekte wegbreekplek.
Die foto's spreek vanself dat Cellar1947 'n pragtige plek is, maar dis die fyner besonderhede wat dit 'n absolute juweel maak. Braam het ons hartlik ontvang; die springbokkies en Alpaca was 'n wonderlike verrassing en die vars blomme in elke vertrek het die kroon gespan op 'n onvergeetlike naweek.
Ek weet regtig nie hoe ek ooit aan enige, en ek bedoel énige ander selfsorgverblyfsopsies gewoond sal kan raak nie. Die gasheer se passie vir die projek wat hy in detail met oorgawe met jou deel is prysenswaardig. Die foto's spreek vanself maar sjoe, die ondergrondse kelder is 'n totale aanwins! Ek verwys mense links en regs na Cellar1947 en sal keer op keer teruggaan. Dit is totale waarde vir geld vir 'n plek wat 4 huisves. Ek wil net weet hoekom het die ontwikkelaars nie nog 6 of 7 sulke eenhede gebou nie? Maar tog sou dit ook wegvat van die uniekheid van hierdie smarag van 'n wegbreek. Wow!
Die ligging is ver genoeg uit die dorp, maar naby genoeg vir gerief. Braam en Riaan is vriendelik, behulpsaam en maak die arriveer professioneel. Die eiendom is goed ontwerp, met fyn detail rondom die karakter van die "ou" gebou. Die fasiliteite is voldoende, vir 'n lekker winterverblyf. In opsomming is dit 'n goeie wegbreek van die stad, kinders kan bal speel, swem, fietsry en net baljaar of as 'n couple kan jy net ontspan, boeklees, wyn drink en in die verwarmde swembad sit en ontspan.
Braam is 'n ongelooflike gasheer, wat ons so tuis laat voel het. Die huis Cellar 1947 is 'n ongelooflike mooi en gerieflike plek met sy wyn kelder en wyn wat beskikbaar is vir die gaste teen 'n minimale bedrag. Die braaigeriewe asook die swembad alles 5-ster. Die springbokkies en bloukraanvoëls rondom die huis rond die pragtige prentjie af. Maar die binnekant van die huis is 'n wonderlike belewenis met vars blomme in elke vertrek tot die badkamers. Dan is daar natuurlik ook die TV wat verskeie kanale bied. Braam julle het julle werklikwaar oortref met 'n stukkie geskiedenis en 'n rus-vir-die-siel-omgewing geskep! Wel gedaan, 'n uitsonderlike plekkie sowaar!